**211203**

**Әкеңізге қоңырау шалуды ұмытпаңыз**

***«Сендер Құдайға сиынғанда: Көктегі Әкеміз!» деп мінажат етіңдер.***

***(Лұқа 11:2)***

Сіз бір керемет әдемі адамның өтіп бара жатқанын немесе сізді жолыңыздан тоқтатқан өнер туындысын көрдіңіз бе немесе біреудің әдемі, анық сөйлегенін аузыңызды ашып қойып естідіңіз бе? Сондай кезде, сіз: «мен де солай болғым келеді!» деп ойлайсыз. Исаның шәкірттері де Оның мінажат еткенін естігенде, олар: «Біз де осылай мінажат етуді үйренгіміз келеді!» деп ойлады. Сондықтан олар Исадан өздеріне тәлім беруін өтінді.

Синагогадағы әдеттегі мінажаттарды еврей балалары жаттап алып, қайта-қайта оқыды. Оқылуы әдемі болғанымен, бірақ Иса мінәжат еткенде, Оның сөздерінің жылулығы мен сырластығы басқаша болды. Иса Құдайды құдіретті, мәңгі немесе жеңілмейтін Құдай деп атаған жоқ, бірақ, әрине, Құдай шынымен де сондай, және сіз мінәжат еткенде Құдайды осылай атай аласыз. Бірақ Иса мінажат туралы тәлімін «Сәлеметсіз бе, Әке» деген сөзбен бастады.

Шындығында, Иса Құдайды «Менің Әкем» деп атаған жоқ, ол Киелі кітапта Матай 6:9-да жазылғандай, «Біздің Әкеміз» деді. Иса шәкірттеріне Құдаймен Өзі сияқты жақын қарым қатынаста бола алатындарын үйретті. Иса Өз шәкірттерін Өзінің бауырлары ретінде атап көрсеткендей болды.

Біз Исаға мінажат еткенде, Онымен сенімді бауырлас сияқты сөйлесе аламыз. Исамен сіздің күніңіздің егжей-тегжейлерімен, сізді күлдіретін әзілдермен, сондай-ақ сізді баурап алатын сұлулықтармен бөлісе аласыз. Біздің бастан өткеріп жатқанымыздың бәрін білетін Әкемізбен сырласудан кереметтей нәрсе жоқ. Ол ешқашан да: «Кел, сөйлесейік» деп айтуын тоқтатпайды.